ભારતમાં એગ્રિકલ્ચર પ્રોડ્યુસ માર્કેટ કમિટી (એપીએમસી) હેઠળ ર૪૭૭ મુખ્ય અને ૪૮૪૩ પેટા બજારો કાર્યરત છે. ઈ-માર્કેટ માટે વડા પ્રધાનનો લક્ષ્યાંક રૂ.ર૦૦ કરોડના ખર્ચે માર્ચ ર૦૧૮ સુધીમાં પ૮પ યાર્ડ સુધી પહોંચવાનો છે. યોજના પ્રમાણે ઉત્તરનાં રાજ્યોનો ખેડૂત દક્ષિણમાં અને દક્ષિણનો ખેડૂત પશ્ચિમમાં પોતાનો માલ સહેલાઈથી વેચી શકશે. જોકે આ પદ્ધતિથી ક્વોલિટીના ધોરણે ભાવ નક્કી કરવાનું કઠિન બની રહેશે એમ બજારનાં વર્તુળો માની રહ્યાં છે. ઓનલાઈન વેચવામાં આવતા માલની ક્વૉલિટીની ચકાસણી લેબોરેટરી દ્વારા કરાશે પરંતુ તે પ્રક્રિયા લાંબો સમય માગી લેશે.